CELEX: 62012TA0042
Language: hr
Date: 2013-09-06 00:00:00
Title: Presuda Općeg suda od 6. rujna 2013. — Bateni protiv Vijeća (Predmeti T-42/12 i T-181/12) ( „Zajednička vanjska i sigurnosna politika — Mjere ograničavanja protiv Irana s ciljem sprječavanja širenja nuklearnog oružja — Zamrzavanje financijskih sredstava — Očita pogreška u ocjeni” )

19.10.2013   
            
            
               HR
            
            
               Službeni list Europske unije
            
            
               C 304/18
            
         Presuda Općeg suda od 6. rujna 2013. — Bateni protiv Vijeća
   (Predmeti T-42/12 i T-181/12) (1)
   
   (Zajednička vanjska i sigurnosna politika - Mjere ograničavanja protiv Irana s ciljem sprječavanja širenja nuklearnog oružja - Zamrzavanje financijskih sredstava - Očita pogreška u ocjeni)
   2013/C 304/30
   Jezik postupka: njemački
   
      Stranke
   
   
      Tužitelj: Naser Bateni (Hamburg, Njemačka) (zastupnici: J. Kienzle, M. Schlingmann i F. Lautenschlager, odvjetnici)
   
      Tuženik: Vijeće Europske unije (zastupnici: M. Bishop, J.-P. Hix i Z. Kupčová, agenti)
   
      Predmet
   
   U predmetu T-42/12, zahtjev za poništenje Odluke Vijeća 2011/783/ZVSP od 1. prosinca 2011. o izmjeni Odluke 2010/413/ZVSP o mjerama ograničavanja protiv Irana (SL L 319, str. 71.) (SL, posebno izdanje na hrvatskom jeziku, poglavlje 18., svezak 11., str. 104.) u dijelu u kojem je uvrstila tužitelja na popis koji se nalazi u Prilogu II. Odluci Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, str. 39.) (SL, posebno izdanje na hrvatskom jeziku, poglavlje 18., svezak 3., str. 220.), kao i Provedbene uredbe Vijeća (EU) br. 1245/2011 od 1. prosinca 2011. o provedbi Uredbe (EU) br. 961/2010 o mjerama ograničavanja protiv Irana (SL L 319, str. 11.) u dijelu u kojem je uvrstila tužitelja u Prilog VIII. Uredbi Vijeća (EU) br. 961/2010 od 25. listopada 2010. o mjerama ograničavanja protiv Irana i stavljanju izvan snage Uredbe (EZ) br. 423/2007 (SL L 281, str. 1.), te, u predmetu T-181/12, zahtjev za poništenje Priloga IX. Uredbi Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (SL L 88, str. 1.) (SL, posebno izdanje na hrvatskom jeziku, poglavlje 18., svezak 4., str. 194.) u dijelu u kojem je ime tužitelja zadržano na popisu osoba, subjekata ili tijela čija je imovina zamrznuta.
   
      Izreka
   
   
               1.
            
            
               Predmeti T-42/12 i T-181/12 spojeni su u svrhu presude.
            
         
               2.
            
            
               Obustavlja se postupak u predmetu T-42/12 o zahtjevu za poništenje Provedbene uredbe Vijeća (EU) br. 1245/2011 od 1. prosinca 2011. o provedbi Uredbe (EU) br. 961/2010 o mjerama ograničavanja protiv Irana, u dijelu u kojem se ona odnosi na Nasera Batenija.
            
         
               3.
            
            
               Odluka Vijeća 2011/783/ZVSP od 1. prosinca 2011. o izmjeni Odluke 2010/413/ZVSP o mjerama ograničavanja protiv Irana poništava se u dijelu u kojem je uvrstila N. Batenija u Prilog II. Odluci Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP.
            
         
               4.
            
            
               Prilog IX. Uredbi Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 poništava se u mjeri u kojoj se odnosi na N. Batenija.
            
         
               5.
            
            
               Učinci Odluke 2010/413, kako je izmijenjena Odlukom 2011/783, ostaju na snazi u dijelu koji se odnosi na N. Batenija, od njenog stupanja na snagu, dvadesetog dana nakon njene objave u Službenom listu Europske unije, do nastupanja učinaka djelomičnog poništenja Uredbe br. 267/2012.
            
         
               6.
            
            
               Pored vlastitih troškova Vijeće Europske unije snosit će i troškove N. Batenija.
            
         
               7.
            
            
               Savezna Republika Njemačka snosit će vlastite troškove.
            
         
      (1)  SL C 98, 31.3.2012.